1 Jumal ja alustava mängija lapakas  Huvitav oli lugeda esimest korda reeglite raamatut, kus on kirjas, et karbis on 1 Jumal. Seda ei saa just tihti lugeda. Mängu komponentide kvaliteedi üle  ei saa kohe üldse mitte nuriseda, sest tegemist on korralikust puust ja kõvast papist mängu osadega. Väga harva ei ole ma rahul mängu komponentidega.  Antud juhul nii Jumal kui ka alustava mängija plaat on mõlemad ilusat valget värvi. Jumal käitub siin mängus nagu taimer, mis alati liigub aga mängu lõpu poole.    Inglid ja töölised  Igale mängijale on mängus ettenähtud üks ilus puust väikene ingel. Must ingel on mängus teisi segav sõltumatu element, mis kogub samamoodi punkte ja üritab võtta võitu teiste mängijate eest.  Inglite kuju on väga selgelt väljas ja töölised on mängus lihtsalt ilusad puust silindrid, millega mängijad katavad kinni oma tehtud tööd.    72 loomiskuubikut  Need väikesed puust kuubikud on selle mängu juures kõige kõige põhilisem ja olulisem osa. Nende õige kogumine ja kokkuajamine on selle mängu võidu võti. Alati peab jälgima iga päeva töömahtu juba ette ja vastavalt sellele sättima, et olla esimene ning mitte lasta teha tööd pimeduse inglil.  Kuubikutel on mängus ka antud tähendus: roheline=elu, sinine=mateeria ja punane=kaos.    Mängulaud  Mängulaud on väga väga ilusa kunstilise poolega. Ruumi on laul on rohkem kui küll ja kõik on väga selge ka mängu koha pealt. Ainuke asi, mis natukene häiris on mängulaua liigne pikkus isegi. See nõuab päris pikka  lauda, et seda kogus mahus kuhugile ära mahutada.